Ribe Stifts Adresseaviser, 1843-11-28
Da hverken Landkommune=Anordningen eller nogen anden Lov har tillagt Sogneforstanderskaberne Myndighed til i dette Øjemed at paadrage Sognene Gjældsforpligtelser, kunde Amtsraadet ikke billige dette Andragende. 13) Et fra en Beboer paa Mands indkommet Andragende om Understøttelse af Amtsfattigkassen, blev afslaaet. 14) Seest Sogn andrager paa, at en sindssvag, femtenaarig Dreng, der er under Fattigforsørgelse, maa komme i en Anstalt for Sindssvage eller paa anden Maade tages under offentlig Tilsyn paa Amtsfattigkassens Bekostning, ifølge § 49 af Fattigreglementet. Formanden oplyste, at Seest Sogn har 200 Tdr. Hartkorn; at det er et af de meest velhavende Sogne; at det i 1842 kun har havt 16 Fattige, der have medtaget 22 Tdr. Korn og 160 Rbd.; at Udgivterne for den Sindssvage ikke kunne være betydelige, hvorfor Amtsraadet afslog Andragendet, og for saavidt der kunde være Spørgsmaal om den Sindssvages Farlighed for det Offentlige, henvistes Sagen til Amtmanden. 15) Med Hensyn til Arbeidet paa de ikke grund forbedrede mindre Landeveie norden for Kongeaaen, blev for Aaret 1844 vedtaget, at uagtet man erkjendte det Gavnlige i, at agtbare Mænd af Jurisdiktionerne ligesaavel tage Deel i at udarbeide Arbeidsplan for Vedligeholdelsen af de ikke grundforbedrede mindre Landeveie som for de Grundforbedrede, kunde man paa den anden Side ikke oversee, at disse Mænds gode Villie herved paaførtes et efter deres Stilling ikke ubetydeligt Arbeide, naar Arbeidsforslagene skulde som de burde, formedelst Veienes specielle Jnddeling være nogenlunde detaillerede; man besluttede sig derfor til at indskrænke sit Ønske for næste Aar til at efternævnte Landmænd vilde føre Tilsyn med at det i Arbeidsplanen bestemte Arbeide paabegyndes og udføres til den Tid og paa den Maade, som er foreskreven, samt at Manglerne tilmældes Politimesterne. Til at føre dette Tilsyn udvalgtes for Vester Herred Kapitain v. Teilmann, Tiendekommissær Vandborg og Kammerraad Grooss; for Øster Herred Forpagter Plauborg, Forvalter Johnsen og Amtsraads=Medlem Jens Nielsen; for Slaugs Herred Sognefogderne Jørgen Jepsen, i Andsager og Søren Bagge Hansen i Grindsted; for Gjording-Malt Herred Proprietærerne Nielsen, og Lautrup samt Gjæstgiver Thomsen, for Skade Herred Proprietærerne Hansen og Thomsen samt Vicekonsul Mathiesen; for Andst Herred Gaardmændene Jens Jørgensen og Søren Hansen i Vandrup Mølle samt Amtsraads=Medlem Lauge Petersen. Disse Arbeidsforslag for næste Aar affattes af Veibetjentene under Kapitain Nickolins Opsyn og fuldføres saa betimelig, at de den 20 Marts kunne afgives til Herredsfogderne, som efter Overlæg med ovennævnte Mænd have at indsende samme til Amtet med deres bemærkninger. 16. Forslag til Vedligeholdelsen i 1844 af de grundforbedrede mindre Landeveie fra Foldingbro til Trudsbro og fra Varde til Hjerting samt over Ride Mark udarbeides af Kapitain Nickolin efter Overveielse med vedkommende Herredsfogder og tvende af de forhennævnte Landmænd, samt forsaavidt den sidstnævnte Vei angaaer med Politimesteren i Ribe. Forslagene indsendes inden Midten af April Maaned til Amtet, der foranstalter Licitation afholdt. 17. Den nogle Lodseiere i Hodde tilkommende Erstatning for afgivet Areal til den mindre Landevei mellem Varde og Veile, blev anviist med det Beløb, hvorom det i Nærheden boende Medlem af Amtsraadet efter Formandens Anmodning havde indgaaet Akkord. 18. Fra tvende Sogneforstanderskaber var indkommen Forespørgsel om Ligning af Udgivter til Skole= og Fattigvæsen for 1844 bør skee efter den gamle eller ny Matrikul, hvorpaa blev svaret, at Ligning til Fattigvæsenet anordningsmæssig skal skee i December Maaned for det følgende Aar, men den nye Matrikul først træder i Kraft fra 1 Januar 1841, maa den gamle Matrikul lægges til Grund for denne Ligning, hvorimod Ligning til Skolevæsenet, der ikke er bestemt at skulle skee forud for det følgende Aars Udgivter, og ei heller efter Forholdets Natur kan skee for Kapitelstaxten er sat i Februar, Maaned af det løbende Aar, ordentligviis først bør foretages til Udredelse af næste Aars Udgivter efter at den nye Matrikul er traadt i Kraft. Fattig ligningen kan saaledes ikke skee efter den nye Matrikuls Hartkorn og Skoleligningen kan ikke skee efter det gamle Hartkorn. 19. En af Amtsraads Medlem Jens Nielsen, indgiven Regning over Udgivter til Budleie i Anledaf Sagernes Cirkulation blev anvist.